Publication: Magyar Közlöny
Issue: MK-1999-21 (Year: 1999, Number: 21)
Era: 1990-2004
Section: szóló 1988. évi XXIV. törvény és az azokat a Megállapodás
Paragraph Index: 932

2. Az „ingatlan vagyon” kifejezésnek olyan jelentése van, mint amit annak a Szerződő Államnak a jogszabályai szerint jelent, amelyben a szóban forgó vagyon fekszik. Ez a kifejezés minden esetben magában foglalja az ingatlan vagyon tartozékának minősülő vagyont, a mezőgazdaságban és az erdőgazdálkodásban használatos berendezéseket és az állatállományt, azokat a jogokat, amelyekre a földtulajdonra vonatkozó magánjogi rendelkezések nyernek alkalmazást, az ingatlan vagyon haszonélvezeti jogát és az ásványlelőhelyek, források és más természeti erőforrások kitermelésének vagy kitermelési jogának ellenértékeként járó változó vagy állandó térítésekhez való jogokat; a tengeri hajók, belvízi hajók és légi járművek nem tekintendők ingatlan vagyonnak.

Source: https://magyarkozlony.hu/hivatalos-lapok/e290506a1c1d9e98e6c3e5c0ded103fe91610196/dokumentumok/babc89bb42685013020d33bbcf2b658a35ab80b5/letoltes